**Tartalomjegyzék**

**A Zalakaros Város Önkormányzata Képviselőtestülete 2017. szeptember 29-i ülésén hozott határozatokról**

Hat. száma Tartalom

**Nyílt:**

203/2017 Zárt ülés elrendelése

**Zárt:**

204/2017 Gyógyhelyi pályázathoz kötődő döntések

205/2017 Hulladékgazdálkodási közszolgáltatással kapcsolatos döntések

206/2017 Napelemes pályázat támogatási szerződés megkötése

**Interpelláció:**

**-**

**Képviselői kérdések, bejelentések:**

**-**

**Tájékoztató:**

**-**

**Kivonat:** A Zalakaros Város Önkormányzata Képviselőtestülete 2017. szeptember 29-én megtartott ülésének jegyzőkönyvéből.

**Képviselőtestület 203/2017. (IX.29.) számú határozata:**

Zalakaros Város Önkormányzat Képviselőtestülete elrendeli az Egyebek-Napelemes pályázat támogatási szerződés megkötése tárgyában és a meghívóban szereplő napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. november 20.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2017. szeptember 29-én megtartott ülésének jegyzőkönyvéből.

**Képviselőtestület 204/2017. (IX.29.) számú határozata:**

**„I.”**

1./Zalakaros Város Önkormányzat Képviselőtestülete a „Turisztikailag frekventált térségek integrált termék- és szolgáltatás fejlesztése című GINOP - 7.1.9 – 17 számú pályázat” benyújtásához a tervezési programot – a fejlesztés előkészítéséhez szükséges munkaanyagként- az alábbiak szerint hagyja jóvá és egyben felkéri a tervezéssel megbízott Zala Art Építész Iroda Kft.-t, hogy ez alapján készítse el a tervdokumentációt:

1.1/A projekt tervezési területe

* az Arborétumtól a Termál-tó bejáratáig tart. Az Arborétumot nyitni kell a Szilágyi cukrászda felé.
* Egy olyan tervlapnak kell készülnie, ami a teljes projektterületet és a fejlesztési elemeket bemutatja, ezen kívül a többi részletrajz helyszínenként készülhet.

1.2/Arborétum projektelemei:

A rekortán pálya elhagyása javasolt.

Az Arborétumon átvezető sétányt meg kell tervezni, (díszkivilágítással, utcabútorokkal) ennek le kell vezetnie a Termál tóig.

Tervezendő projektelemek:

* Sport park - felnőtt fitnesz eszközök – 5 db
* Felnőtt játszótéri eszközök – 2 db
* Ivókút és környéke
* Kertmozi fénytechnika
* Gyalogos hidak
* Ledes, napelemes díszkivilágítás
* Elektromos kerékpár töltő kialakítás, kerékpártároló
* Kneipp taposó (Napozópark mögött, a Park utcával párhuzamosan)
* Napozópark
* Fotópont
* Gyalogutak, sétány fejlesztése (nem gyöngykavicsos)
* Térfigyelő rendszer
* Padok, szemetesek
* Információs táblák

A jelenlegi kispálya területén kerül kialakítása a felnőtt fitnesz park, ahogy a zöld város projektben szerepelt.

Egyeztetni szükséges a Magyar Turisztikai Ügynökséggel**,** hogy a tervdokumentáció tartalmazzon-e olyan tervlapot, ami a teljes központi sétány koncepciót tartalmazza (Üdülő sorig), vagy ez csak a tanulmány hosszú távú célok fejezetének része legyen.

Feladatként jelöli meg a maradék terek rendezését, meg kell valósítani a kerékpárúton kívüli egyértelmű összeköttetéseket, térkapcsolatokat.

1.3/ Rendezvénytér a jelenlegi sportpályán, a kispályán valamint a „B” épület vonaláig kerülne kialakításra, ennek osztottnak, zöldfelületekkel tagoltnak kell lennie.

A térrendezés 3 egységét az alábbiak szerint határozza meg:

1. Alsó tér, terep lépcsővel: fontos a kerékpárút és a pihenő funkció elválasztása
2. Épület előtti rész: mindenképp osztottá kell, váljon: térburkolat, és fásítás/zöldfelület, zöldszigetek révén
3. „Pászma”: a színpad előtti hosszabb sáv, mint nagyrendezvények nézőtere: kb. 3000 fő befogadása, tördelni szükséges, használható zöldfelületekkel.

A képviselőtestület javaslatot vár a tervezőtől, a sportpályából megmaradó terület zöldfelületként történő fejlesztéséről, minimális ráfordítással.

1.4/ A tér dél-keleti sarkában kerülne elhelyezésre egy több funkcióval rendelkező épület. Fontos, hogy az épülethez felvivő pihenőkkel tagolt járdák egyértelműen elkülönüljenek a kerékpárúttól, azt ne keresztezzék

Az épület nyugati oldalán enyhén keletre való befordítással kerülne elhelyezésre egy szabadtéri rendezvényekhez szükséges épület vagy „rendezvénysátor”,

A rendezvénytér és az építmények által elfoglalt téren kívül megmaradó szabad területre javaslat kell, hogy az kulturált átmenetet biztosítson az arborétum és a tér között.

A jelenlegi „B” épületben vizesblokkok, mosdók kerülnek kialakításra.

Épület projektelemei:

* A két termet fel kell cserélni
* a termek kiállítótér felé való jobb nyitottságát kell biztosítani
* játszósarok szükséges, ill. „játszó-térré” való alakítás lehetőségét is biztosítani kell. – rendszeres programokat kell szervezni.
* információs pult, értékesítő pont egyben legyen
* „kirakat” funkció tényleg legyen
* az akusztikus elemek későbbi kiépítésének lehetősége legyen biztosítva, (színpadtechnika, egyéb installáció, pl. a nagyteremben középen kivetítő/tv helye)
* Névre javaslat

Határidő: azonnal
Felelős: Novák Ferenc polgármester
Operatív felelős: Tóthné Őri Ibolya városfejlesztési o.v., Tóth Enikő projektmenedzser

**„II.”**

Zalakaros Város Képviselőtestület felhatalmazza a polgármestert, hogy a „Turisztikailag frekventált térségek integrált termék- és szolgáltatás fejlesztése című GINOP - 7.1.9 – 17 számú pályázat” benyújtásához szükséges Konzorciumi megállapodás aláírására.

Határidő: 2017. október 10.

Felelős: Novák Ferenc polgármester
Operatív felelős: Tóthné Őri Ibolya városfejlesztési o.v., Tóth Enikő projektmenedzser

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. november 20.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2017. szeptember 29-én megtartott ülésének jegyzőkönyvéből.

**Képviselőtestület 205/2017. (IX.29.) számú határozata:**

Képviselőtestület

1./ Zalaispa Hulladékgazdálkodási Társulás kezdeményezése alapján Zalakaros Város Önkormányzat Képviselőtestülete a Zalaispa Hulladékgazdálkodási Társulással és a Zalaispa Nonprofit Zrt.-vel Zalakaros város kizárólagos hulladékgazdálkodási közszolgáltatási feladatainak ellátására 10 évre - 2014. július 1. napjától 2024.június 30-ig – kötött szerződését 2017. szeptember 30-ával közös megegyezéssel meg kívánja szüntetni 2017. október 31-vel.

A felek kijelentik, hogy egymással szemben semmilyen elszámolási kötelezettséggel nem tartoznak.

2./ felhatalmazza a polgármestert, hogy a közös megegyezéssel való megszüntetésről szóló szerződést aláírja.

3./ felkéri a polgármestert, hogy a Zalaispa Hulladékgazdálkodási Társulás 31/2017.(IX.21.) TT számú határozatában kijelölt hulladékgazdálkodási megfelelőségi minősítéssel rendelkező Viridis-Pannónia Nonprofit Kft-val, – aki a Zalkavaros város közigazgatási területén kizárólagos hulladékszállítási joggal rendelkezik - készítse elő a hulladékgazdálkodási közszolgáltatási szerződést, amely alapján a Kft. 2017. november 1-jétől 10 év időtartamra látja el a város hulladékgazdálkodási közszolgáltatási feladatait.

4./ felkéri a jegyzőt, hogy a hulladékgazdálkodási közszolgáltató változása miatt szükséges módosításokkal terjessze be a hulladékgazdálkodási közszolgáltatásról szóló önkormányzati rendelet módosítását.

Határidő: 2017. október 31.
Felelős: Novák Ferenc polgármester
(Operatív felelős: Szabóné dr. Csányi Marianna jegyző, Bognár Ottó Péter településüzemeltetési és közbiztonsági referens)

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. november 20.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2017. szeptember 29-én megtartott ülésének jegyzőkönyvéből.

**Képviselőtestület 206/2017. (IX.29.) számú határozata:**

Képviselőtestület

1. Egyetért a Közintézmények napelemes rendszerrel történő villamos energia ellátása Zalakaroson című pályázat megvalósításával és a polgármestert felhatalmazza a támogatási szerződés aláírására. A pályázat elszámolható költsége 27.060.917 Ft, 100%-os támogatás intenzitással. A pályázathoz önerő biztosítása nem szükséges.
2. Képviselőtestület elfogadja, hogy a támogatási szerződés mellékletét képező pályázat műszaki tartalma megegyezik a benyújtott pályázat műszaki tartalmával, mely az első mérföldkő során módosulhat, azonban mivel az indikátor értékek nem csökkenhetnek (üvegházhatású gázkibocsátás csökkentés), így a tervezett teljes rendszer kiépítését meg kell valósítani. A projekt költségvetése alapján a megvalósításhoz szükséges 12 565 589 Ft önerőt Önkormányzat a 2018 évi költségvetése terhére biztosítja.
3. A képviselőtestület előírja, hogy az előkészítés keretében a részletes műszaki terveket (csatlakozási, villamos terv, kapcsolódási vázrajz) úgy kell kidolgozni, hogy az előírt indikátorok teljesítése mellett a legkedvezőbb bekerülési költségű műszaki, technológiai megoldást határozzuk meg. A tervezésre és kivitelezésre több árajánlat bekérése szükséges, szintén az árverseny biztosítása érdekében.

Határidő: 2017.10.02.
Felelős: Novák Ferenc polgármester
(Operatív felelős: Tóthné Őri Ibolya városfejlesztési osztályvezető, Tóth Enikő projektmenedzser, Magyarné Kovács Judit pénzügyi osztályvezető)

Kmft.

 Novák Ferenc s.k. Szabóné dr. Csányi Marianna s.k.

 Polgármester Jegyző

A kivonat hiteles.

Zalakaros 2017. november 20.

 Szabóné dr. Csányi Marianna

 Jegyző